EPG มอบ “เตียงสนามแอร์โรคลาส” รพ.สนาม – ศูนย์พักคอย
AEROKLAS บริษัทย่อย EPG มอบ “เตียงสนามแอร์โรคลาส” ภายใต้โครงการ “Greater Care Charity by GC & Customers” ให้แก่ รพ.สนามและศูนย์พักคอย จ.สมุทรสาคร จ.สมุทรปราการ และ จ.ระยอง
24 ส.ค. 2564

นายเอกวัฒน์ วิทูรปกรณ์ รองประธานเจ้าหน้าที่บริหารสายธุรกิจชิ้นส่วนและอุปกรณ์ตกแต่งยานยนต์ บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG และกรรมการผู้จัดการ บริษัท แอร์โรคลาส จำกัด (AEROKLAS) บริษัทย่อย เข้าร่วมพิธีส่งมอบนวัตกรรมและผลิตภัณฑ์พลาสติกแบบครบวงจรให้แก่โรงพยาบาลสนามแห่งใหม่ และศูนย์พักคอยในเขตพื้นที่ จ.สมุทรสาคร จ.สมุทรปราการ และ จ.ระยอง ภายใต้โครงการ “Greater Care Charity by GC &amp; Customers” จัดโดย บริษัท พีทีที โกลบอล เคมิคอล จำกัด (มหาชน) (GC) และ บริษัท จีซี มาร์เก็ตติ้ง โซลูชั่นส์ จำกัด (GCM) ร่วมกับลูกค้าและคู่ค้าผู้ประกอบการพลาสติกจำนวน 84 แห่ง
โดย AEROKLAS เป็นผู้ออกแบบและผลิต “เตียงสนามแอร์โรคลาส” ผลิตจากพลาสติกประเภท HDPE และ PP ชนิดพิเศษ ซึ่งนำเม็ดพลาสติกจาก GC มาขึ้นรูปเป็นเตียงสนามแอร์โรคลาส ขนาดกว้าง 91 ซม. ยาว 210 ซม. สูง 30 ซม. มีน้ำหนักเบาประมาณ 20 กิโลกรัม สามารถรับน้ำหนักได้กว่า 200 กิโลกรัม ติดตั้งง่ายใช้เวลาประกอบ 5 นาที สามารถทำความสะอาดและฆ่าเชื้อได้ง่าย โดยส่งมอบพร้อมอุปกรณ์เครื่องนอนครบชุด จำนวน 1,000 เตียง กิจกรรมดังกล่าวได้รับเกียรติจาก นายแพทย์ นเรศฤทธิ์ ขัดธะสีมา นายแพทย์สาธารณสุข จ.สมุทรสาคร คุณชวลิต ทรงกิตติ นายอำเภอบางบ่อ จ.สมุทรปราการ คุณปิยะ ปิตุเตชะ นายกองค์การบริหารส่วน จ.ระยอง เข้าร่วมพิธีและเป็นตัวแทนรับมอบอุปกรณ์ เพื่อสนับสนุนการทำงานของบุคลากรทางการแพทย์ ในการรักษาพยาบาลผู้ป่วยโควิด-19